PATVIRTINTA

Šalčininkų socialinių paslaugų

cento direktoriaus 2020 m. lapkričio 27 d.

įsakymu Nr. V- 496

ŠALČININKŲ SOCIALINIŲ PASLAUGŲ CENTRO

KORUPCIJOS PREVENCIJOS 2020-2022 METŲ PROGRAMA

**I skyrius**

**BENDROSIOS NUOSTATOS**

1. Šalčininkų socialinių paslaugų centro (toliau – Centras) 2020-2022 metų korupcijos prevencijos programa (toliau Programa) parengta vadovaujantis Lietuvis korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo“ ir kitais teisės aktais, reglamentuojančiais korupcijos prevencijos veiklą.

2. Nevykdant veiksmingos ir kryptingos korupcijos prevencijos politikos Centre gali:

2.1. pablogėti socialinių paslaugų kokybė, sumažėti veiklos veiksmingumas;

2.2. sumažėti visuomenės pasitikėjimas Centru.

3. Programa siekiama šalinti prielaidas korupcijai atsirasti ir plisti Centre.

4. Programos strateginės kryptys yra:

4.1. korupcijos prevencija;

4.2. antikorupcinis švietimas;

5. Programa grindžiama korupcijos prevencija, Centro darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.

6. Programa įgyvendinama vadovaujantis Programos įgyvendinimo priemonių planų, kuriame numatytos prevencinės priemonės, skirtos išvengti grėsmių, ginti visuotinai pripažįstamas žmogaus teises, laisves bei viešąjį interesą, ir priemonės, skirtos gerinti antikorupcinį darbuotojų švietimą.

7. Programos vartojamas sąvokas:

7.1. Korupcija – darbuotojos tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat darbuotojo veiksmai arba neveikimas siekiant, reikalaujant turtinės arba kitokios asmeninės naudos sau arba kitam asmeniui ar šią naudą priimti, taip pat tiesioginis ar netiesioginis siūlymas ar suteikimas darbuotojui turtinės ar kitokios asmeninės naudos (dovanos, paslaugos, pažado, privilegijos) už atlikimą ar neatlikimą veiksmų pagal darbuotojo einamas pareigas, taip pat tarpininkavimas darant šioje dalyje nurodytas veikas.

7.2. Korupcinio pobūdžio teisės pažeidimai -korupcinio pobūdžio nusikalstamos veikos ir kiti tokio pobūdžio teisės pažeidimai, už kuriuos numatyta administracinė, drausmės ar kitokia teisinė atsakomybė.

7.3. Korupcijos prevencija – korupcijos priežasčių, sąlygų atskleidimas ir šalinimas, sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

7.4. Antikorupcinis švietimas – tai veikla, kuria siekiama mažinti korupciją, ugdyti individualią ir kolektyvinę atsakomybę, pilietiškumą bei supažindinti su asmens teisėmis ir pareigomis visuomenę.

8. Kitos Programoje vartojamos sąvokos suprantamos taip, kaip apibrėžtos Lietuvos Respublikos korupcijos prevencijos įstatyme ir kituose teisės aktuose.

**II skyrius**

**CENTRO VEIKLOS SITUACIJOS ANALIZĖ ANTIKORPCINIU POŽIŪRIU**

9. Centro veikla įvairiose srityse, darbo procedūros reglamentuojami teisės aktais, patvirtintais direktoriaus įsakymais: Etikos kodeksas, Darbo vidaus tvarkos taisyklės, Viešųjų pirkimų organizavimo ir vykdymo tvarkos aprašas, Finansų kontrolės tvarkos aprašas, Gautų asmenų prašymų, pasiūlymų nagrinėjimo tvarkos aprašas, Fizinio ir psichologinio smurto prieš gavėjus ir finansinio piktnaudžiavimo jų atžvilgiu prevencijos procedūrų aprašas, Korupcijos prevencijos tvarkos aprašas. Minėti teisė aktai, kurių dauguma parengti ir atnaujinti 2020 m., padeda darbuotojams priimti sprendimus įvairiose situacijose, siekiant nešališkumo, veiklos sričių skaidrumo.

10. Kiekvienais metais įvairios institucijos atlieka Centro įvairių veiklos sričių auditą. Šalčininkų rajono savivaldybės Kontrolės ir audito tarnyba atlieka Centro konsoliduotų ataskaitų rinkinio auditą, biudžeto vykdymo ataskaitų auditą.

11. Centre darbuotojams ir kitiems asmenims yra sudarytas galimybės informuoti apie korupcinio pobūdžio nusikalstamas veikas. Centro tinklalapyje [www.sspc.lt](http://www.sspc.lt) rubrikoje Korupcijos prevencija, kurioje yra patalpintas Korupcijos prevencijos tvarkos aprašas ir informacija, jog apie Centro darbuotojų galimai korupcinio pobūdžio nusikalstamas veikas ir /ar kitų tapataus pobūdžio, tačiau mažiau pavojingų teisės pažeidimų faktus, galima pranešti telefonu, elektroniniu paštu, raštu, ar atvykstant į Centrą.

12. Korupcinio pobūdžio nusikalstamų veikų ir tarnybinių nusižengimų Centre nustatyta nebuvo.

13. Lietuvos Respublikos specialiųjų tyrimų tarnyba nėra atlikusi korupcijos rizikos analizės Centre.

**III SKYRIUS**

**PROGRAMOS TIKSLAI, UŽDAVINIAI IR VERTINIMO KRITERIJAI**

14. Programos tikslas – užtikrinti Centro veiklos skaidrumą, atvirumą, teisinį ir antikorupcinių principų laikymąsi, priemonėmis ir procedūromis užkirsti kelią korupcijos atsiradimui ir plėtrai.

15. Programos uždaviniai tikslui pasiekti:

15.1. nustatyti korupcijos pasireiškimo tikimybę;

15.2 didinti viešumą ir atvirumą teikiant socialines paslaugas ir priimant sprendimus, kurti antikorupcinę kultūrą;

15.3. ugdyti darbuotojų motyvaciją elgtis sąžiningai, skatinti nepakantumą korupcijos apraiškomis;

15.4. didinti viešųjų pirkimų vykdymo skaidrumą.

16. Priemonės, kurios sumažins korupcijos apraiškų prielaidas Centre, jų vykdymo terminai, vertinimo kriterijai pateikti Programos priemonių plane (1 priedas), kuris yra neatsiejama Programos dalis.

**IV SKYRIUS**

**PROGRAMOS TVIRTINIMAS, FINANSAVIMAS, ĮGYVENDINIMAS, VERTINIMAS, KEITIMAS, PAPILDYMAS IR ATNAUJINIMAS**

17. Programa tvirtinama Centro direktoriaus įsakymu.

18. Programa įgyvendinama Centro lėšomis.

19. Už konkrečios Programos plano priemonės įgyvendinimą pagal kompetenciją atsako priemonių plane nurodyti vykdytojai.

20. Programos įgyvendinimą koordinuoja ir kontrolę vykdo Darbo grupė.

21. Centro darbuotojai pasiūlymus dėl Programos nuostatų, tikslo ir uždavinių bei jų įgyvendinimo, Programos 1 priede numatytų priemonių plano atnaujinimo gali teikti per visą Programos įgyvendinimo laikotarpį.

22. Programoje nustatytų tikslų pasiekimas vertinamas pagal Programos 1 priede nustatytus laukiamo rezultato vertinimo kriterijus.

23. Informaciją apie programos įgyvendinimo eigą Darbo grupės pirmininkas teikia Centro direktoriui.

24. Darbo grupė parengia Programos priemonių plano vykdymo ataskaitą už praėjusius metus ir iki kovo 31 d. teikia ją Centro direktoriui.

25. Programa peržiūrima ir keičiama pasikeitus faktinėms aplinkybėms ar susijusiems teisės aktams.

26. Programos pasikeitimo projektą rengia Darbo grupės pirmininkas ir, suderinęs jį su Darbo grupe, teikia Centro direktoriui.

**V SKYRIUS**

**PROGRAMOS TIKSLAI, UŽDAVINIAI IR VERTINIMO KRITERIJAI**

27. Su Programa ir priemonių planu darbuotojai supažindinami elektroninėmis priemonėmis, Programa ir priemonių planas skelbiamas Centro internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

ŠALČININKŲ SOCIALINIŲ PASLAUGŲ CENTRO

KORUPCIJOS PREVENCIJOS 2020-2022 METŲ PROGRAMOS PRIEMONIŲ PLANAS

|  |  |  |  |  |  |
| --- | --- | --- | --- | --- | --- |
| **Uždavinys** | **Priemonės/veiklos pavadinimas** | **Vykdytojai** | **Įvykdymo laikas** | **Laukiami rezultatai** | **Laukiamo rezultato vertinimo kriterijai** |
| 1. Nustatyti korupcijos pasireiškimo tikimybę | Atlikti veiklos sričių korupcijos pasireiškimo tikimybės vertinimą | Darbo grupė | 2020-2022 m.  III ketv. | Atliktas veiklos sričių korupcijos pasireiškimo tikimybės vertinimas | Parengta veiklos sričių korupcijos pasireiškimo tikimybės vertinimo motyvuota išvada |
| 2.Didinti viešumą ir skaidrumą teikiant paslaugas ir priimant sprendimus, kurti antikorupcinę kultūrą | Sudaryti galimybę fiziniams ir juridiniams asmenims anonimiškai ir neanonimiškai paštu, el. paštu, telefonu, atvykus informuoti apie darbuotojų galimus korupcinio pobūdžio pažeidimus | Administracija | Nuolat | Sklandžiai veikiantis pranešimų dėl galimai korupcinio pobūdžio nusikalstamos darbuotojų veikos priėmimas, užtikrinta korupcijos prevencija bei darbuotojų atsakomybė | Gautų pranešimų dėl galimai korupcinio pobūdžio nusikalstamos darbuotojų veikos skaičius |
| Išsamiai ir objektyviai išanalizuoti visuomenės pranešimus ar įtarimus dėl galimai nusikalstamos darbuotojų veikos | Darbo grupė | Pagal poreikį | Objektyvus pranešimų ir pagrįstų įtarimų dėl korupcinio pobūdžio nusikalstamos darbuotojų veikos ištyrimas, prielaidų atsirasti ir plisti korupcijai pašalinimas | Išanalizuotų pranešimų dėl korupcinio pobūdžio nusikalstamos darbuotojų veikos skaičius |
| Esant pagrįstiems įtarimams dėl darbuotojų galimai įvykdytų korupcinio pobūdžio nusikalstamų veikų, užtikrinti, kad būtų įgyvendinamos teisės pažeidėjų teisinės atsakomybės principas | Administracija | Pagal poreikį | Užkirstas kelias korupcinio pobūdžio nusikalstamoms veikoms atsirasti | Pranešimų korupcinio pobūdžio nusikalstamas veikas tiriančioms valstybės institucijoms skaičius |
| 3.Ugdyti darbuotojų motyvaciją elgtis sąžiningai, skatinti nepakantumą korupcijos apraiškoms | Naujai įdarbinamus ir sugrįžusius po ilgos pertraukos į darbą darbuotojus supažindinti su vykdoma korupcijos prevencijos politika | Darbo grupė | Pagal poreikį | Ugdomas darbuotojų nepakantumas korupcijos apraiškoms | Supažindintų su vykdoma korupcijos prevencijos politika darbuotojų skaičius |
| Nustatyti darbuotojų tolerancijos korupcijai indeksą | Darbo grupė | 2021-10-01 | Didžioji dauguma darbuotojų netoleruoja korupcijos pasireiškimo | Tolerancijos korupcijai indeksas yra mažesnis nei 10 proc. |
| Reglamentuoti darbuotojų elgesį susidūrus su korupcijos apraiškomis | Darbo grupė | 2021-10-01 | Darbuotojai žinos elgesio būdus susidūrus su korupcijos apraiškomis | Parengtos darbuotojų elgesio taisyklės susidūrus su korupcijos apraiškomis |
| Vykdyti darbuotojų antikorupcinį švietimą padalinių darbuotojų susirinkimuose ir individualių konsultacijų metu | Darbo grupė | Susirinkimo metu; nuolat | Ugdomas darbuotojų nepakantumas korupcijos apraiškoms | Susirinkimų skaičius |
| Skatinti darbuotojus pranešti vadovams savo įtarimus dėl korupcinio pobūdžio nusikalstamos veikos | Administracija | Nuolat | Ugdomas darbuotojų nepakantumas korupcijos apraiškoms | Pranešimų skaičius |
| Skatinti darbuotojus teikti pasiūlymus Darbo grupei dėl Centro veiklos, korupcijos programos ir jos įgyvendinimo priemonių plano tobulinimo | Darbo grupė | Nuolat | Didesnis darbuotojų aktyvumas ir įsitraukimas į vykdomą korupcijos prevencijos veiklą, gaunami pasiūlymai, atsiliepimai ir nuomonės dėl korupcijos prevencijos priemonių vykdymo | Gautų pasiūlymų/nuomonių/atsiliepimų skaičius |
| Užtikrinti atsakomybės už etikos normų laikymosi ir teisės aktų pažeidimus neišvengiamumą | Administracija | Nuolat | Ugdomas darbuotojų nepakantumas korupcijos apraiškoms | Tyrimų skaičius |
| 4. Didinti viešųjų pirkimų vykdymo skaidrumą | Informaciją apie viešuosius pirkimus (vykdomus ir įvykdytus viešuosius pirkimus, sudarytas sutartis) skelbti Centro internetiniame puslapyje  www.sspc.lt | Darbo grupė | Pagal poreikį | Užtikrinamas Viešųjų pirkimų skaidrumas | Informacija apie viešuosius pirkimus skelbiama Centro internetiniame puslapyje  www.sspc.lt |
| Viešųjų pirkimų komisijos narių nešališkumo deklaravimas | Darbo grupė | Iškart tapus Viešųjų pirkimų komisijos nariu | Užtikrinamas viešųjų pirkimų komisijos narių nešališkumo atsakomybė | Visi Viešųjų pirkimų komisijos nariai deklaravę nešališkumą |
| Rengiant perkamų prekių, paslaugų ar darbų technines specifikacijas nepažeisti tiekėjų lygiateisiškumo | Darbo grupė | Pagal poreikį | Užtikrinamas viešųjų pirkimų skaidrumas | Nėra pripažintų pagrįstomis pretenzijų dėl pirkimų procedūrų |
| Užtikrinti viešųjų ir privačių interesų deklaravimą | Darbo grupė | Iškart tapus Viešųjų pirkimų komisijos nariu | Nebus supainioti Viešųjų pirkimų komisijos narių viešieji ir privatūs interesai | Viešųjų pirkimų komisijos nariai deklaravę viešuosius ir privačius interesus |